

**Инвестициялық салықтық преференциялардың қолданылу мерзімдерін белгілеу туралы**

Қазақстан Республикасы Үкіметінің 2008 жылғы 31 желтоқсандағы N 1307 Қаулысы

      "Инвестициялар туралы" Қазақстан Республикасының 2003 жылғы 8 қаңтардағы Заңы 14-бабының 3-тармағына сәйкес Қазақстан Республикасының Үкіметі **ҚАУЛЫ ЕТЕДІ:**

      1. Мынадай заңды тұлғалар үшін берілетін инвестициялық салықтық преференциялардың қолданылу мерзімдері белгіленсін:

      1) "(2013-2014 ж.ж.) жылына болаттың 6 млн.тоннаға дейін металлөнімдерін өндіруді арттыру бойынша "АрселорМиттал Теміртау" акционерлік қоғамының жобасы" инвестициялық жобасы бойынша "АрселорМиттал Теміртау" акционерлік қоғамына:

      корпоративтік табыс салығы бойынша - тіркелген активтерді іске қосқан жылдан кейінгі жылдың 1 қаңтарынан бастап 10 (он) жыл;

      мүлік салығы бойынша - тіркелген активтерді іске қосқан жылдан кейінгі жылдың 1 қаңтарынан бастап 5 (бес) жыл;

      жер салығы бойынша — тіркелген активтерді іске қосқан жылдан кейінгі жылдың 1 қаңтарынан бастап 5 (бес) жыл;

      2) "Қуаттылығы жылына 4 млн.тонна сұйық болатты толық циклді металлургиялық зауытын салу" инвестициялық жобасы бойынша "Металлургиялық зауыт" жауапкершілігі шектеулі серіктестігіне:

      корпоративтік табыс салығы бойынша - тіркелген активтерді іске қосқан сәттен бастап 10 (он) күнтізбелік жыл;

      мүлік салығы бойынша - тіркелген активтерді іске қосқан сәттен бастап 5 (бес) жыл.

      2. Осы қаулы қол қойылған күнінен бастап қолданысқа енгізіледі.

  *Қазақстан Республикасының*

*Премьер-Министрі                               К. Мәсімов*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК